ბორის პაიჭაძეშ ერუანული სტადიონი

ბორის პაიჭაძეშ ჯოხოშ დინამო არენა, კუნტას დინამო არენა, თარი დო არძაშე კაბეტი სტადიონი საქორთუოს. სტადიონი ქართიშ დინამოშ ოწიკვალი მოედანი რე. დუდშეიანი ნოგეფი, ნამუთ ცენტრალური სტადიონიშ ჯოხოთ რე ჩინებული, აკაგეს 1932-1935 წანეფს (არქიტექტორი არჩილ ქურდიანი (უნჩაში)). 1955-1956 წ. ღოლის აკაბუცხა რეკონსტრუქცია, 1970-იანეფს ჯვეში ნოდგიმი აკარღვეს დო გედგეს უმოს დიდი, ამდღარი სტადიონი, ნამუთ  1976 წანაშ 26 ეკენიას სადიაროთ გონწყეს (არქიტექტორი გია ქურდიანი; კონსტრუქტორი შალვა გაზაშვილი). გედგუმაშ მომენტის ათე სტადიონი დონტირათ მასუმა რდჷ სხუნუეფიშ რსხუს. თიში გედგუმაქ იჸუ ქართიშ დინამოშ პოპულარალაშ რდუალაშ დო ბუნაშ წჷმოძინაშ გეშა. სტადიონი 78.000 მაჯინეს ინტირინუანდჷ დო სხუნუეფიშ კუჩხბურთიშ ფედერაციაშ დო უეფაშ არძა მოთხუალას გამენდჷ.

 ჯოხო 
 1935–1936 დინამოშ სტადიონი
 1937–1953 ბერიაშ ჯოხოშ დინამოშ სტადიონი
 1954–1968 დინამოშ სტადიონი
 1976–1990 ლენინიშ ჯოხოშ დინამოშ სტადიონი
 1995–2011 ბორის პაიჭაძეშ ჯოხოშ ერუანული სტადიონი
 2011 წლიდან ბორის პაიჭაძეშ ჯოხოშ დინამო არენა

 ქოძირით ხოლო 

 ქართიშ ცენტრალური სტადიონი
 საქორთუოშ ოკუჩხბურთე სტადიონეფიშ ერკებული

 რესურსეფი ინტერნეტის 

 ბორის პაიჭაძეშ სტადიონიშ ოფიციალური საიტი


კატეგორია:საქორთუოშ ოკუჩხბურთე სტადიონეფი
კატეგორია:ერუანული სტადიონეფი
კატეგორია:ქართიშ სტადიონეფი
კატეგორია:ოკუჩხბურთე უმაღალაშ ლიგაშ კლუბეფიშ სტადიონეფი